
ประกาศองค์การบริหารส่วนตำบลเปาะเส้ง
เรื่อง  การรายงานผลการดำเนินงานในรอบปีงบประมาณ  พ.ศ.  2553
.....................................................

ด้วยรัฐธรรมนูญแห่งราชอาณาจักรไทย  พุทธศักราช  2550  มาตรา  287  วรรค  3  บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ  การใช้จ่าย  และผลการดำเนินงานในรอบปี  เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น  และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น  พ.ศ.  2548  ข้อ  30(5)  กำหนดให้ผู้บริหารองค์กรปกครองส่วนท้องถิ่นเสนอผลการติดตามและประเมินผลแผนพัฒนาให้ประชาชนทราบโดยทั่วไปอย่างน้อยปีละหนึ่งครั้งภายในเดือนธันวาคมของทุกปี

ดังนั้นเพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทยพุทธศักราช  2550  มาตรา  287  ข้อ  30(5)  องค์การบริหารส่วนตำบลเปาะเส้ง  จึงขอประกาศผลการดำเนินงานการจัดทำงบประมาณ การใช้จ่าย  และผลการดำเนินงานรวมทั้งการติดตามและประเมินผลแผนพัฒนาท้องถิ่นในรอบปีงบประมาณ  พ.ศ.  2553  มาเพื่อให้ประชาชนได้มีส่วนร่วมในการตรวจสอบ  และกำกับการบริหารจัดการองค์การบริหารส่วนตำบลเปาะเส้ง  ดังนี้
1. วิสัยทัศน์
“ชุมชนน่าอยู่   เศรษฐกิจพอเพียง  สังคมมีคุณธรรม”

2. พันธกิจ
1. ส่งเสริมให้ประชาชนในพื้นที่มีความเป็นอยู่ดีขึ้น
2. ยกระดับความเป็นอยู่และอำนวยความสะดวกแก่ประชาชน
3. เพื่อให้ประชาชนโดยเฉพาะเกษตรกรมีน้ำใช้ตลอดปี
4. ส่งเสริมเพื่อพัฒนาความรู้ความเข้าใจของประชาชน  สมาชิก  และบุคลากรในอบต.  ในการมีส่วนร่วมในกิจกรรมทางการเมือง
5. ส่งเสริมศิลปะ  ศาสนา  วัฒนธรรม  จารีตประเพณีและภูมิปัญญาท้องถิ่น
6. ส่งเสริมการจัดระบบโครงสร้างพื้นฐาน  ระบบสาธารณูปโภค  สาธารณูปการและแหล่งน้ำ
3. ยุทธศาสตร์การพัฒนา
1. ยุทธศาสตร์การพัฒนาด้านโครงสร้างพื้นฐานในชุมชน

วัตถุประสงค์

1.   เพื่อให้มีถนน / สะพานที่ได้มาตรฐานและเพียงพอตามความต้องการของประชาชน

2.   เพื่อให้มีระบบการระบายน้ำมีประสิทธิภาพ

3.   เพื่อให้มีน้ำใช้ในการเกษตร  และอุปโภคบริโภคอย่างเพียงพอตลอดปี

4.   เพื่อจัดการให้บริการสาธารณูปการด้านต่างๆ

เป้าหมาย
1. การคมนาคมขนส่งผลผลิตการเกษตรและการสัญจรมีความสะดวก
2. การระบายน้ำมีความรวดเร็วและเพียงพอต่อความต้องการ
3. ให้ทุกครัวเรือนมีน้ำเพื่อการอุปโภคบริโภคและเพื่อการเกษตร
4. มีไฟฟ้าใช้เพื่อแสงสว่างครอบคลุมทุกครัวเรือนและทุกพื้นที่
แนวทางการพัฒนา
1. การคมนาคมขนส่งให้ได้มาตรฐาน
2. จัดสาธารณูปโภค  แหล่งน้ำ  ระบบประปาชนบทให้มีเพียงพอ
3. จัดสาธารณูปการ  ให้ครอบคลุมทั่วถึง   การวางผังเมืองและควบคุมอาคารให้เป็นระเบียบ
2. ยุทธศาสตร์การพัฒนาด้านเศรษฐกิจและพัฒนาคุณภาพชีวิต
วัตถุประสงค์
1. เพื่อส่งเสริมอาชีพเพิ่มรายได้แก้ไขปัญหาความยากจนของประชาชน
2. เพื่อพัฒนาคุณภาพชีวิตของประชาชนด้านการศึกษา  สุขภาพอนามัยดียิ่งขึ้น
3. เพื่อให้ประชาชนมีร่างกายที่แข็งแรง
4. เพื่อส่งเสริมการส่งเคราะห์สวัสดิการการสังคมและการนันทนาการ
เป้าหมาย
1. ให้ประชาชนมีรายได้เพียงพอต่อการครองชีพและพึ่งตนเองได้
2. ประชาชนในตำบลเปาะเส้ง มีการดำรงชีวิตและการพัฒนาที่ดีขึ้น
3. ประชาชนมีสุขภาพพลานามัยที่แข็งแรงปราศจากโรคติดต่อต่างๆ
4. ผู้ด้อยโอกาสได้รับการดูแลที่ดีขึ้น
แนวทางการพัฒนา
1. ส่งเสริมการพัฒนาอาชีพของประชาชนและองค์กรในชุมชน
2. งานสวัสดิการสังคม และพัฒนาคุณภาพชีวิต เด็ก สตรี คนชรา และผู้ด้อยโอกาส
3. ส่งเสริมการกีฬา และจัดให้มีสถานที่พักผ่อนหย่อนใจ
4. ส่งเสริมการศึกษาในระบบและนอกระบบ
5. ส่งเสริมการสาธารณสุข รักษาพยาบาล การป้องกัน และควบคุมโรคติดต่อ
3. ยุทธศาสตร์การจัดระเบียบชุมชน / สังคม และรักษาความสงบเรียบร้อย

วัตถุประสงค์

1.   เพื่อส่งเสริมให้ประชาชนมีส่วนร่วมและเข้าใจในการพัฒนาตำบล

2.   เพื่อจัดการป้องกันและเตรียมความพร้อมของประชาชนจากสาธารณภัย

3.   เพื่อให้ประชาชนรู้จักการรักษาความสงบในชุมชนตนเอง

4.   เพื่อให้ตำบลเปาะเส้งปลอดยาเสพติด

เป้าหมาย
1. ประชาชนสามารถตรวจสอบและร่วมพัฒนาตำบลตรงปัญหาที่แท้จริง
2. ทำให้ชุมชนมีความปลอดภัย
3. ปัญหายาเสพติดลดลง
แนวทางการพัฒนา
1. ส่งเสริมการมีส่วนร่วมของประชาชนในการพัฒนาท้องถิ่น
2. การป้องกันและบรรเทาสาธารณภัย
3. การรักษาความสงบเรียบร้อยและความปลอดภัยในชีวิตและทรัพย์สิน
4. การป้องกันและแก้ไขปัญหายาเสพติด
4. ยุทธศาสตร์การพัฒนาด้านการบริหาร และการเมืองการปกครององค์กร

วัตถุประสงค์

1.   เพื่อพัฒนาศักยภาพบุคลากรขององค์การบริหารส่วนตำบลเปาะเส้ง

2.   เพื่อให้การปฏิบัติงานขององค์การบริหารส่วนตำบลเปาะเส้งมีประสิทธิภาพยิ่งขึ้น


เป้าหมาย
1. ประชาชนได้รับการบริการที่ดีจาก อบต.
2. บุคลากร อบต. มีการประสานและมีส่วนร่วมมากขึ้น
แนวทางการพัฒนา
1. การส่งเสริมและพัฒนาบุคลากรของ อบต. เปาะเส้ง
2. การพัฒนาประสิทธิภาพการบริหาร อบต. เปาะเส้ง
3. ส่งเสริมการรับรู้ข้อมูลข่าวสาร และการประชาสัมพันธ์
5. ยุทธศาสตร์การพัฒนาด้านการบริหารจัดการ และอนุรักษ์ทรัพยากรธรรมชาติสิ่งแวดล้อม

วัตถุประสงค์

1.   เพื่อรักษาดูแลและอนุรักษ์ทรัพยากรธรรมชาติ สิ่งแวดล้อมให้อยู่ในสภาพที่ดี

2.   เพื่อป้องกันการบุกรุกที่สาธารณะประโยชน์


เป้าหมาย
1. ให้มีการอนุรักษ์ ดูแลรักษาสภาพแวดล้อม ทรัพยากรธรรมชาติ
2. มีการดูแลที่สาธารณะประโยชน์
แนวทางการพัฒนา
1. การคุ้มครอง ดูแลรักษาทรัพยากรธรรมชาติและสิ่งแวดล้อม
2. การจัดการสิ่งแวดล้อมและมลพิษต่างๆในชุมชน
3. การดูแลรักษาที่สาธารณะประโยชน์
6. ยุทธศาสตร์การพัฒนาด้านศิลปะ ศาสนา วัฒนธรรม จารีตประเพณี และภูมิปัญญาท้องถิ่น 

วัตถุประสงค์

1.   เพื่ออนุรักษ์ศิลปะ ศาสนา วัฒนธรรม ประเพณีและภูมิปัญญาท้องถิ่น

2.   เพื่อส่งเสริมและสนับสนุนกิจกรรมทางศาสนา ประเพณีและภูมิปัญญาในท้องถิ่น
เป้าหมาย
1. ส่งเสริมและสนับสนุนกิจกรรมทางศาสนา เพื่อชักจูงให้ประชาชนมีจริยธรรมที่ดี
2. อนุรักษ์ศิลปะ ศาสนา วัฒนธรรม ประเพณีทางศาสนาและภูมิปัญญาในท้องถิ่น
แนวทางการพัฒนา
1. ส่งเสริมการอนุรักษ์ศิลปะ วัฒนธรรม ประเพณีทางศาสนาและภูมิปัญญาท้องถิ่น
4. การวางแผนพัฒนา
องค์การบริหารส่วนตำบลเปาะเส้งได้จัดทำแผนยุทธศาสตร์การพัฒนาและแผนพัฒนา  3  
ปี  (พ.ศ.  2553 – 2555) ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์การบริหารส่วนท้องถิ่น  พ.ศ.  2548  โดยผ่านการมีส่วนร่วมของประชาชน  เช่น  การจัดเวทีประชาคม  เพื่อรับฟังปัญหาและความต้องการที่แท้จริงของประชาชนในพื้นที่ก่อนนำมาจัดทำโครงการเพื่อพัฒนาพื้นที่  ที่บรรจุไว้ในแผนพัฒนา  3  ปี  ต่อไป
        

องค์การบริหารส่วนตำบลเปาะเส้ง  ได้ประกาศใช้แผนพัฒนา  3  ปี  (พ.ศ.  2553 – 2555)   เมื่อวันที  โดยได้กำหนดโครงการที่จะดำเนินการตามแผนพัฒนา  3  ปี  (พ.ศ.  2553 – 2555)   รวม  83  โครงการ  งบประมาณ  46,156,250  บาท
สามารถจำแนกตามยุทธศาสตร์ได้ดังนี้
	ยุทธศาสตร์
	โครงการ
	งบประมาณ

	1.  ยุทธศาสตร์การพัฒนาด้านโครงสร้างพื้นฐานชุมชม

2   ยุทธศาสตร์การพัฒนาด้านเศรษฐกิจและพัฒนาคุณภาพชีวิต

3   ยุทธศาสตร์การจัดระเบียบชุมชนและรักษา

4   ยุทธศาสตร์การพัฒนา การบริหาร  และการเมืองการปกครอง
5   ยุทธศาสตร์การพัฒนาด้านการบริหาร จัดการ  และอนุรักษ์ทรัพยากรธรรมชาติและสิ่งแวดล้อม

6  ยุทธศาสตร์การพัฒนาด้านศิลปะ ศาสนา วัฒนธรรม จารีตประเพณี  และภูมิปัญญาท้องถิ่น
	31
25
8

10

5

6
	23,968,000
13,185,250
265,000

1,485,000

42,000

850,056

	รวม
	85
	39,795,306


จ.  การจัดทำงบประมาณ

ผู้บริหารองค์การบริหารส่วนตำบลเปาะเส้งได้ประกาศใช้ข้อบัญญัติงบประมาณเมื่อ
วันที่  25  พฤศจิกายน  2552  โดยมีโครงการที่บรรจุอยู่ในข้อบัญญัติงบประมาณจำนวน   60    โครงการ
งบประมาณตามข้อบัญญัติงบประมาณ  จำนวนเงิน   13,891,174   บาท  สามารถจำแนกตามยุทธศาสตร์ได้ดังนี้
	ยุทธศาสตร์
	โครงการ
	งบประมาณตามข้อบัญญัติ

	1.  ยุทธศาสตร์การพัฒนาด้านโครงสร้างพื้นฐานชุมชม

2   ยุทธศาสตร์การพัฒนาด้านเศรษฐกิจและพัฒนาคุณภาพชีวิต

3   ยุทธศาสตร์การจัดระเบียบชุมชนและรักษา

4   ยุทธศาสตร์การพัฒนา การบริหาร  และการเมืองการปกครอง

5   ยุทธศาสตร์การพัฒนาด้านการบริหาร จัดการ  และอนุรักษ์ทรัพยากรธรรมชาติและสิ่งแวดล้อม

6  ยุทธศาสตร์การพัฒนาด้านศิลปะ ศาสนา วัฒนธรรม จารีตประเพณี  และภูมิปัญญาท้องถิ่น
	7
23
2
22
4
2
	4,626,934
7,153,240
283,600
1,617,400
95,000
115,000

	รวม
	60
	13,891,174



สรุป  การดำเนินงานตามแผนพัฒนาองค์การบริหารส่วนตำบลเปาะเส้งในปีงบประมาณ  
พ.ศ.  2553  คิดเป็นเปอร์เซ็นได้เท่ากับ   60 x 100  =  70.59 %

ทั้งนี้  หากประชาชนทุกท่านหรือส่วนราชการต่าง ๆ ที่เกี่ยวข้องมีข้อสงสัยหรือมีความประสงค์จะเสนอความคิดเห็นหรือข้อเสนอแนะการบริหารงานขององค์การบริหารส่วนตำบลเปาะเส้งสามารถติดต่อสอบถามข้อมูลเพิ่มเติมได้ที่องค์การบริหารส่วนตำบลเปาะเส้งหรือแจ้งผ่านผู้บริหารองค์การบริหารส่วนตำบลเปาะเส้งทราบ  เพื่อจะได้พิจารณาการวางแผนพัฒนาและปรับปรุงการดำเนินการตอบสนองความต้องการของประชาชนในพื้นที่ในระยะต่อไป


จึงประกาศมาเพื่อทราบโดยทั่วกัน





ประกาศ  ณ  วันที่   14   ตุลาคม    พ.ศ.  2552






    กูอาแซ  รงโซะ






(นายกูอาแซ   รงโซะ)





 นายกองค์การบริหารส่วนตำบลเปาะเส้ง
